CELEX: 32016D0598
Language: el
Date: 2016-04-14 00:00:00
Title: Εκτελεστική απόφαση (ΕΕ) 2016/598 της Επιτροπής, της 14ης Απριλίου 2016, για την έγκριση επέκτασης της χρήσης εκχυλίσματος λιπιδίων από κριλ της Ανταρκτικής (Euphausia superba) ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου

19.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 103/34
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/598 ΤΗΣ ΕΠΙΤΡΟΠΉΣ
   της 14ης Απριλίου 2016
   για την έγκριση επέκτασης της χρήσης εκχυλίσματος λιπιδίων από κριλ της Ανταρκτικής (Euphausia superba) ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Με την απόφαση 2009/752/ΕΚ της Επιτροπής (2) εγκρίθηκε, σύμφωνα με τον κανονισμό (ΕΚ) αριθ. 258/97, η διάθεση στην αγορά εκχυλίσματος λιπιδίων από κριλ της Ανταρκτικής (Εuphausia superba) ως νέου συστατικού τροφίμων για χρήση σε ορισμένα τρόφιμα και ζωοτροφές.
            
         
               (2)
            
            
               Στις 11 Δεκεμβρίου 2009 η εταιρεία Aker BioMarine Antarctic AS ενημέρωσε την Επιτροπή σχετικά με την πρόθεσή της να διαθέσει στην αγορά εκχύλισμα λιπιδίων από κριλ της Ανταρκτικής (Euphasia superba) βάσει γνωμοδότησης του αρμόδιου οργανισμού αξιολόγησης τροφίμων της Φινλανδίας σχετικά με την ουσιαστική ισοδυναμία του με εκχύλισμα λιπιδίων από κριλ της Ανταρκτικής (Euphasia superba), που εγκρίθηκε με την απόφαση 2009/752/ΕΚ.
            
         
               (3)
            
            
               Στις 15 Σεπτεμβρίου 2014 η εταιρεία Neptune Technologies & Bioressources Inc. υπέβαλε αίτημα στις αρμόδιες αρχές της Ιρλανδίας για την επέκταση των χρήσεων εκχυλίσματος λιπιδίων από κριλ της Ανταρκτικής (Euphausia superba) ως νέου συστατικού τροφίμων.
            
         
               (4)
            
            
               Στις 23 Δεκεμβρίου 2014 ο αρμόδιος οργανισμός αξιολόγησης τροφίμων της Ιρλανδίας εξέδωσε την αρχική έκθεση αξιολόγησής του. Η εν λόγω έκθεση κατέληγε στο συμπέρασμα ότι η επέκταση των χρήσεων του εκχυλίσματος λιπιδίων από κριλ της Ανταρκτικής (Euphausia superba) πληροί τα κριτήρια για νέα τρόφιμα που ορίζονται στο άρθρο 3 παράγραφος 1 του κανονισμού (ΕΚ) αριθ. 258/97.
            
         
               (5)
            
            
               Στις 22 Ιανουαρίου 2015 η Επιτροπή διαβίβασε την αρχική έκθεση αξιολόγησης στα λοιπά κράτη μέλη.
            
         
               (6)
            
            
               Διατυπώθηκαν αιτιολογημένες αντιρρήσεις εντός της προθεσμίας των 60 ημερών που ορίζεται στο άρθρο 6 παράγραφος 4 πρώτο εδάφιο του κανονισμού (ΕΚ) αριθ. 258/97. Ως εκ τούτου, ο αιτών τροποποίησε την αίτηση όσον αφορά τις προτεινόμενες κατηγορίες τροφίμων. Η αλλαγή αυτή και πρόσθετες εξηγήσεις από τον αιτούντα διασκέδασαν σε ικανοποιητικό βαθμό τις ανησυχίες των κρατών μελών και της Επιτροπής.
            
         
               (7)
            
            
               Η οδηγία 2002/46/ΕΚ του Ευρωπαϊκού Κοινοβουλίου και του Συμβουλίου (3) ορίζει απαιτήσεις σχετικά με τα συμπληρώματα διατροφής. Η χρήση εκχυλίσματος λιπιδίων από κριλ της Ανταρκτικής (Euphausia superba) θα πρέπει να εγκριθεί με την επιφύλαξη των απαιτήσεων της εν λόγω νομοθεσίας.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το εκχύλισμα λιπιδίων από κριλ της Ανταρκτικής (Euphausia superba), όπως ορίζεται στο παράρτημα I, μπορεί να διατίθεται στην αγορά της Ένωσης ως νέο συστατικό τροφίμων για τις προβλεπόμενες χρήσεις και στα ανώτατα επίπεδα που καθορίζονται στο παράρτημα II, με την επιφύλαξη των ειδικών διατάξεων της οδηγίας 2002/46/ΕΚ.
   Άρθρο 2
   Ο ορισμός του εκχυλίσματος λιπιδίων από κριλ της Ανταρκτικής (Euphasia superba) που εγκρίνεται με την παρούσα απόφαση σχετικά με την επισήμανση των τροφίμων που το περιέχουν είναι «εκχύλισμα λιπιδίων από το καρκινοειδές κριλ της Ανταρκτικής (Euphausia superba)».
   Άρθρο 3
   Η παρούσα απόφαση απευθύνεται στην Aker Biomarine Antarctic AS, PO Box 496, NO-1327 Lysaker, Νορβηγία.
   
      Βρυξέλλες, 14 Απριλίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  Εκτελεστική απόφαση 2009/752/ΕΚ της Επιτροπής, της 12ης Οκτωβρίου 2009, για την έγκριση της διάθεσης στην αγορά εκχυλίσματος λιπιδίων ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (ΕΕ L 268 της 13.10.2009, σ. 33).
   
      (3)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183 της 12.7.2002, σ. 51).
   
      ΠΑΡΑΡΤΗΜΑ I
      
         Προδιαγραφές εκχυλίσματος λιπιδίων από κριλ της Ανταρκτικής (Euphausia superba)
      
      Περιγραφή: Για την παραγωγή εκχυλίσματος λιπιδίων από κριλ της Ανταρκτικής (Euphausia superba), αλεσμένο κριλ της Ανταρκτικής υπόκειται σε εκχύλιση με αιθανόλη. Οι πρωτεΐνες και το υλικό κριλ αφαιρούνται από το εκχύλισμα λιπιδίων με διήθηση. Η αιθανόλη και το υπόλοιπο νερό αφαιρούνται μέσω εξάτμισης.
      
                  Δοκιμή
               
               
                  Προδιαγραφές
               
            
                  Αριθμός σαπωνοποίησης
               
               
                  185 mg KOH/g κατ' ανώτατο όριο
               
            
                  Αριθμός υπεροξειδίων (PV)
               
               
                  2 meq Ο2/kg ελαίου κατ' ανώτατο όριο
               
            
                  Υγρασία και πτητικά συστατικά
               
               
                  0,6 κατ' ανώτατο όριο (1)
                  
               
            
                  Φωσφολιπίδια
               
               
                  35 % (β/β) κατ' ελάχιστο όριο
               
            
                  Trans-λιπαρά οξέα
               
               
                  1 % (β/β) κατ' ανώτατο όριο
               
            
                  EPA (εικοσι-πεντανικό οξύ)
               
               
                  15 % επί των ολικών λιπαρών οξέων κατ' ελάχιστο όριο
               
            
                  DHA (εικοσιδυαεξανικό οξύ)
               
               
                  7 % επί των ολικών λιπαρών οξέων κατ' ελάχιστο όριο
               
            
         (1)  Εκφράζονται ως ενεργότητα του νερού στους 25 °C.
   
   
      ΠΑΡΑΡΤΗΜΑ II
      
         Εγκεκριμένες χρήσεις εκχυλίσματος λιπιδίων από κριλ της Ανταρκτικής (Euphausia superba)
      
      
                  Κατηγορία τροφίμων
               
               
                  Μέγιστη περιεκτικότητα συνδυασμένου DHA και EPA
               
            
                  Συμπληρώματα διατροφής, όπως ορίζονται στην οδηγία 2002/46/ΕΚ.
               
               
                  3 g ημερησίως για τον γενικό πληθυσμό
                  450 mg ημερησίως για εγκύους και θηλάζουσες μητέρες
               
            
                  Σημείωση: Όλα τα προϊόντα τροφίμων που περιέχουν πλούσιο σε DHA και EPA έλαιο από κριλ της Ανταρκτικής θα πρέπει να επιδεικνύουν οξειδωτική σταθερότητα με κατάλληλη και αναγνωρισμένη σε εθνικό/διεθνές επίπεδο μεθοδολογία δοκιμής (π.χ. AOAC).